tartuNLP/wikipedia-smugri-20251201 huggingface dataset:
Suur rongirööv

"Suur rongirööv" on Edwin S. Porteri poolt 1903. aastal loodud tummfilm. Scott Marble'i 1896. aasta näidendile tuginevat filmi peetakse esimeseks vesterniks. Filmi valmistamisel kasutati mitmeid uuenduslikke tehnikaid, nagu liikuv kaamera ja võttekohal filmimine. 
Film on valitud säilitamiseks USA Kongressi raamatukogu Riiklikus filmiregistris.
Jeffersoni maakond (Kentucky)

Jeffersoni maakond ("Jefferson County") on maakond USA-s Kentucky osariigis. Geograafilised koordinaadid on 38°19' N, 85°66' W.
Maakonna halduskeskus on Louisville, mis on osariigi suurim linn.
Maakonna pindala on 1032 km², millest 35 km² moodustab veepindala.
Elanike arv oli 2010. aasta rahvaloenduse järgi 741 096. Aastal 2000 oli elanikke 693 604. Jeffersoni maakond on elanike arvu poolest osariigi suurim maakond ning on Fayette'i maakonnast, mis on suuruselt teine, ligi 2,5 korda suurem. 
Jeffersoni maakond on kõige liberaalsem maakond Kentucky osariigis, mis ise on üks konservatiivsemaid osariike. Hiljutistel valimistel eelistasid Jeffersoni osariigi valijad erinevalt ülejäänud Kentucky osariigist Demokraatliku Parteid.
Ajalugu.
Jeffersoni maakond moodustati 1. mail 1780 ja maakond oli üks kolmest esimesest maakonnast, mis moodustati algsest Kentucky maakonnast. Maakond on saanud nime Thomas Jeffersoni järgi, kes oli sel ajal Virginia kuberner.
Caddo vald

Caddo vald ("Caddo Parish") on 2. järgu haldusüksus (maakond) USA-s Louisiana osariigis. Geograafilised koordinaadid on 32°58' N, 93°88' W.
Valla halduskeskus ja suurim linn on Shreveport.
Valla pindala on 2427 km², millest 142 km² moodustab veepindala.
Elanike arv oli 2010. aasta rahvaloenduse järgi 254 969. Aastal 2000 oli elanike arv 252 161.
Ajalugu.
Caddo vald moodustati 18. jaanuaril 1838. aastal Natchitochese valla osast. Vald on saanud nime kado ("Caddo") indiaanlaste järgi.
Ameerika tuletõrjuja elu

"Ameerika tuletõrjuja elu" on Edwin S. Porteri poolt 1902. aastal loodud ja 1903. aastal linastunud tummfilm. Filmis kujutatakse naise ja lapse päästmist põlevast hoonest.
Charlestoni maakond

Charlestoni maakond ("Charleston County") on maakond USA-s Lõuna-Carolina osariigis. Geograafilised koordinaadid on 32°82' N, 79°90' W.
Maakonna halduskeskus on Charleston.
Maakonna pindala on 3517 km², millest 1140 km² moodustab veepindala.
Elanike arv oli 2010. aasta rahvaloenduse järgi 350 209. Aastal 2000 oli elanike arv 309 969.
Charlestoni maakond on elanike arvult Lõuna-Carolina kolmas maakond.
Ajalugu.
Charlestoni maakond moodustati 1769. aastal Berkeley ja Colletoni maakonna osadest.
Richlandi maakond (Lõuna-Carolina)

Richlandi maakond ("Richland County") on maakond USA-s Lõuna-Carolina osariigis. Geograafilised koordinaadid on 34°03' N, 80°91' W.
Maakonna halduskeskus ja suurim linn on Columbia.
Maakonna pindala on 1999 km², millest 39 km² moodustab veepindala.
Elanike arv oli 2020. aasta rahvaloenduse järgi 416 147. Aastal 2010 oli elanikke 384 504 ja 2000. aastal 320 679.
Richlandi maakond on elanike arvult Lõuna-Carolina teine maakond.
Ajalugu.
Richlandi maakond moodustati 1785. aastal.
Richlandi maakond

Richlandi maakond on maakond mitmes Ameerika Ühendriikide osariigis:
Lexingtoni maakond

Lexingtoni maakond ("Lexington County") on maakond USA-s Lõuna-Carolina osariigis. Geograafilised koordinaadid on 33°90' N, 81°27' W.
Maakonna halduskeskus ja suurim linn on Lexington.
Maakonna pindala on 1963 km², millest 153 km² moodustab veepindala.
Elanike arv oli 2010. aasta rahvaloenduse järgi 262 391. Aastal 2000 oli elanike arv 216 014.
Ajalugu.
Lexingtoni maakond moodustati 1804. aastal.
Browni maakond (Lõuna-Dakota)

Browni maakond ("Brown County") on maakond USA-s Lõuna-Dakota osariigis. Geograafilised koordinaadid on 45°60' N, 98°35' W.
Maakonna halduskeskus ja suurim linn on Aberdeen.
Maakonna pindala on 4483 km², millest 47 km² moodustab veepindala.
Elanike arv oli 2010. aasta rahvaloenduse järgi 36 531. Aastal 2000 oli elanike arv 35 460.
Ajalugu.
Browni maakond moodustati 6. juulil 1881. aastal. Maakondon saanud nime Dakota territooriumi seadusandja Alfred Browni järgi.
Jonesi maakond (Lõuna-Dakota)

Jonesi maakond ("Jones County") on maakond USA-s Lõuna-Dakota osariigis. Geograafilised koordinaadid on 43°95' N, 100°69' W.
Maakonna halduskeskus ja suurim linn on Murdo.
Maakonna pindala on 2517 km², millest 3 km² moodustab veepindala.
Elanike arv oli 2010. aasta rahvaloenduse järgi 1006. Aastal 2000 oli elanikke 1193.
Jonesi maakond on väiksema elanike arvuga maakond Lõuna-Dakotas.
Ajalugu.
Jonesi maakond moodustati 15. jaanuaril 1917. Maakond on saanud nime Iowa senaatori George W. Jonesi järgi.
Stanley maakond

Stanley maakond ("Stanley County") on maakond USA-s Lõuna-Dakota osariigis. Geograafilised koordinaadid on 44°40' N, 100°75' W.
Maakonna halduskeskus on Fort Pierre.
Maakonna pindala on 3929 km², millest 191 km² moodustab veepindala.
Elanike arv oli 2010. aasta rahvaloenduse järgi 2966. Aastal 2000 oli elanike arv 2772.
Ajalugu.
Stanley maakond moodustati 1873. aastal. Maakond on saanud nime ohvitser David S. Stanley järgi.
Jonesi maakond

Jonesi maakond on maakond mitmes Ameerika Ühendriikide osariigis:
Kanawha maakond

Kanawha maakond ("Kanawha County") on maakond USA-s Lääne-Virginia osariigis. Geograafilised koordinaadid on 38°34' N, 81°53' W.
Maakonna halduskeskus ja suurim linn on Charleston.
Maakonna pindala on 2359 km², millest 21 km² moodustab veepindala.
Elanike arv oli 2010. aasta rahvaloenduse järgi 193 063. Aastal 2000 oli elanike arv 200 073.
Ajalugu.
Kanawha maakond moodustati 5. oktoobril 1789. aastal. Maakond on saanud nime Kanawha jõe järgi.
Raleigh' maakond

Raleigh' maakond ("Raleigh County") on maakond USA-s Lääne-Virginia osariigis. Geograafilised koordinaadid on 37°78' N, 81°26' W.
Maakonna halduskeskus on Beckley.
Maakonna pindala on 1577 km², millest 5 km² moodustab veepindala.
Elanike arv oli 2010. aasta rahvaloenduse järgi 78 859. Aastal 2000 oli elanike arv 79 220.
Ajalugu.
Raleigh' maakond moodustati 23. jaanuaril 1850 Fayette'i maakonna osadest. Maakond on saanud nime Walter Raleigh' järgi.
Tuhkatriinu (film 1899)

"Tuhkatriinu" on Georges Mélièsi poolt 1899. aastal loodud Prantsusmaa tummfilm. Film põhineb Charles Perrault' muinasjutu "Tuhkatriinu" töötlusel.
Kennebeci maakond

Kennebeci maakond ("Kennebec County") on maakond USA-s Maine'i osariigis. Geograafilised koordinaadid on 44°41' N, 69°77' W.
Maakonna halduskeskus ja suurim linn on Augusta.
Maakonna pindala on 2464 km², millest 217 km² moodustab veepindala.
Elanike arv oli 2010. aasta rahvaloenduse järgi 122 151. Aastal 2000 oli elanike arv 117 114.
Ajalugu.
Kennebeci maakond moodustati 20. veebruaril 1799. aastal Cumberlandi ja Lincolni maakonna osadest.
Suudlus tunnelis

"Suudlus tunnelis" on leiutaja George Albert Smithi 1899. aastal loodud inglise tummfilm.
Pavel Panfilov

Pavel Panfilov (vene keeles Панфилов, Павел Николаевич; sündinud 1. jaanuaril 1945 Korobovi rajoonis Moskva oblastis) on endine Eesti NSV poliitik.
Ta sündis aastal 1945 Moskva oblastis Korobovi rajoonis (praeguse haldusjaotuse järgi Šaturski rajoonis). Aastal 1962 lõpetas ta Korobovis (Dmitrovski Pogostis) keskkooli ja aastal 1968 Kalinini Polütehnilise Instituudi. Aastal 1979 lõpetas NLKP Keskkomitee juures asuva Ühiskonnateaduste Akadeemia.
Ta töötas aastatel 1968–1971 Kohtla-Järve Põlevkivi Teadusliku Uurimise Instituudis inseneri ja nooremteadurina. Aastal 1971 oli ta ELKNÜ Kohtla-Järve Linnakomitee I sekretär, aastatel 1972–1977 EKP Kohtla-Järve Linnakomitee propaganda- ja agitatsiooniosakonna juhataja ja sekretär. Aastatel 1979–1984 oli ta EKP Keskkomitee parteiorganisatsioonide töö osakonna inspektor ja 1984–1991 EKP Tallinna Linnakomitee II sekretär.
Ta oli aastatel 1970–1991 NLKP liige; ta on olnud EKP Keskkomitee liikmekandidaat. Ta oli EKP XVIII, XIX ja XX ning NLKP XXVIII kongressi liige.
Ta oli Eesti NSV Ülemnõukogu XI koosseisu liige (aastatel 1985–1990). Aastatel 1990–1992 oli ta Eesti Vabariigi Ülemnõukogu liige, ta oli saadikurühma "Koostöö ja võrdõiguslikkus" esimees.
Jeanne d'Arc (film 1900)

"Jeanne d'Arc" on Georges Méliès' poolt 1900. aastal loodud prantsuse tummfilm. Jeanne d'Arci elu kujutav film on üks esimesi värvifilme.
Koka kättemaks

"Koka kättemaks" on Georges Méliès' poolt 1900. aastal loodud prantsuse tummfilm.
Kazimierz Funk

Kazimierz Funk (inglispäraselt Casimir Funk; 23. veebruar 1884 Varssavi – 19. november 1967 Albany) oli poola päritolu Ameerika Ühendriikide biokeemik. Funki peetakse tänapäeval tuntud termini "vitamiin" kasutuselevõtjaks ja vitamiinide teooria (1912) rajajaks.
Panus teaduse arendamisse.
Vitamiiniteooria.
Funki loetakse tänapäeval tuntuma "vitamiini" termini loojaks ja vitamiinide teooria (1912) rajajaks. Vitamiiniteoorias tõi ta ära fakte uue aktiivse printsiibi kohta: aine lahustub nii vees kui ka alkoholis jm; aine on dialüüsiga eraldatav ja aine kuumutamisel üle 130 °C ta hävineb. Funk konstateeris, et põhiliselt saame vitamiine taimsetest toiduainetest (suurim kontsentratsioon seemnetes, riisiteradel näiteks väliskoores); vitamiinid teevad koos seemnete idanemisega kaasa mitmeid keemilisi protsesse ja neil on taimede kasvamisel oluline roll. Kasimir Funk võttis esimesena kasutusele termini "vita-amine", kirjeldamaks looduslikest toitainetest keemiliselt eraldatud ainete rühma, mis on vajalik vitamiinivaegusega seotud haiguste, mis tekivad üksnes nimetatud ainete puudumisel või pikemaajalisel ühekülgsel toitumisel ja millised ta nimetas avitaminoosideks nagu: skorbuut, eksperimentaalne skorbuut loomadel, beribeeri, eksperimentaalne beribeeri lindudel ("Polyneuritis gallinarum"), Barlow' sündroom (saksa k "Barlowsche Krankheit"), pellagra, rahhiit, osteomalaatsia jpt raviks.
Funk arvas enda keemiliselt sünteesitud ained, mille esinemist looduslikes toitainetes olid esimesena tõestanud Umetarō Suzuki, Shimamura ja Odake (samuti riisikliidest), orgaanilise päritoluga amiinide klassi kuuluvateks aineteks, arvatavasti nikotiinhapped ("m-Pyridin-karbonsäure"), millel on elutähtsad funktsioonid ja mis võivad seotud olla hormoonide, fermentide jms.
Termini lühikirjeldus.
Funk kirjeldab vitamiinidega seotut oma raamatus "Die Vitamine, ihre Bedeutung für die Physiologie und Pathologie : mit besonderer Berücksichtigung der Avitaminosen: (Beriberi, Skorbut, Pellagra, Rachitis): Anhang: Die Wachstumsubstanz und das Krebsproblem". Vitamiinid on inimese ja paljude selgroogsete normaalseks toitumiseks, kasvuks, arenguks, paljunemiseks, metabolismiks, tervise säilitamiseks ning haiguslike seisundite ennetamiseks ja raviks hädavajalike mikrotoitainete rühm, mida enamik elusorganisme eksogeensete allikateta ei sünteesi või sünteesib ebapiisavas koguses.
Vitamiinide rühma kuuluvad looduslikes toitainetes esinevad eriliste omadustega, temperatuuritundlikud, väga erineva struktuuriga orgaanilistest ainetest valmistatud bioaktiivsed ühendid, mis on aktiivsed üksnes väga väikestes kogustes.
Aldo Tamm

Aldo Tamm (sündinud 24. septembril 1953 Viljandis) on Eesti talupidaja ja poliitik.
Ta lõpetas aastal 1969 Lelle 8-klassilise kooli ja aastal 1973 Olustvere sovhoostehnikumi. Hiljem on ta õppinud Eesti Põllumajanduse Akadeemias põllumajanduse ökonoomikat ja organiseerimist.
Ta töötas aastatel 1973–1979 Paide rajooni kolhoosis "Uus Tee" ja Kehtna näidissovhoosis agronoomina. Aastatel 1979–1982 töötas ta spetsialistina Eesti NSV Põllumajandusministeeriumis; aastatel 1982–1989 Vabariikliku Õppekombinaadi direktorina. Aastatel 1989–1991 oli ta Eestimaa Talupidajate Keskliidu esimees ja Vaivara valla Uus-Auveres talupidaja.
Aastatel 1990–1992 oli ta Eesti Vabariigi Ülemnõukogu liige. 20. augustil 1991 hääletas ta Eesti iseseisvuse taastamise poolt. Ta oli 12. novembrist 1992 8. novembrini 1994 asendusliikmena VII Riigikogus. Seejärel oli ta 8. novembrist 1994 17. aprillini 1995 Andres Tarandi valitsuses põllumajandusminister.
Ta oli Eesti Maa-Keskerakonna/Mõõdukate liige aastatel 1990–1995. 20. septembrist 2000 kuulub ta IRL-i.
Kuningas Lear (film 1909)

"Kuningas Lear" on James Stuart Blacktoni ja William V. Ranousi poolt 1909. aastal William Shakespeare'i samanimelise tragöödia alusel loodud ameerika tummfilm. Filmi koopiaid säilitatakse Kongressi raamatukogu filmiarhiivis.
Kuningas Lear (täpsustus)

"Kuningas Lear" on William Shakespeare'i teos.
Kuningas Lear on selle teose tegelane. 
Teosega sama nime kandvad lina- ja lavateosed:
Kuningas Lear (Lo Savio film 1910)

"Kuningas Lear" on Gerolamo Lo Savio ja Ermete Novelli (stsenaarium) poolt 1910. aastal William Shakespeare'i samanimelise tragöödia alusel loodud Itaalia tummfilm. Samal aastal linastus ka Giuseppe De Liguoro loodud "Kuningas Lear".
Kuningas Lear (De Liguoro film 1910)

"Kuningas Lear" on Giuseppe De Liguoro poolt 1910. aastal William Shakespeare'i samanimelise tragöödia alusel loodud Itaalia tummfilm. Samal aastal linastus ka Gerolamo Lo Savio loodud stsenaariumi ja režiiga film "Kuningas Lear".
Trahteripidaja tütar

"Trahteripidaja tütar" on D. W. Griffithi poolt 1908. aastal loodud ameerika tummfilm.
Lockheed X-17

Lockheed X-17 oli USA-s konstrueeritud kolmeastmeline tahkel kütusel töötav rakett suure kiirusega atmosfääri sisenemise uurimiseks. See võeti kasutusele 1956. 
Esimene aste tõstis enne lõpuni põlemist raketi 27 km kõrgusele. Rakett jätkas lendu 400 km kõrguseni, pööras siis otsa ringi ja süütas teise astme ning veidi enne atmosfääri sisenemist kolmanda astme. Maksimaalne kiirus teel Maa suunas oli Mach 14,5.
Takaki Kanehiro

Parun Takaki Kanehiro (jaapani keeles 高木 兼寛 "Kanehiro Takaki", 30. oktoober 1849 Mukasa, Morokata ringkond Hyūga provints (tänapäeval: Miyazaki, Miyazaki prefektuur) Jaapan – 13. aprill 1920 Tokyo, Jaapan) oli Jaapani laevaarst ja mitme meditsiiniasutuse asutaja.
Panus teaduse arendamisse.
Beribeeri oli varem tihti surmaga lõppev haigus, mis arvati olevat bakteriaalset päritolu. Kanehiro aga järeldas omaenda vaatlustest ja koerte peal erinevate toitainetega läbi viidud eksperimentide tulemustest, et beribeeril on seos toitumisega.
Aroostooki maakond

Aroostooki maakond ("Aroostook County") on maakond USA-s Maine'i osariigi kirdepoolsemas osas. Geograafilised koordinaadid on 46°65' N, 68°59' W.
Maakonna halduskeskus on Houlton. Maakonnas asub kaks linna: Caribou (2020. aasta seisuga 7396 elanikku) ja Presque Isle (8797 elanikku).
Maakonna pindala on 17 680 km², millest 400 km² moodustab veepindala. See on osariigi suurim maakond. Mississippi jõest idas on Aroostooki maakonnast suurem vaid Saint Louise maakond Minnesota osariigis. Põhjas ja läänes piirneb maakond Kanadaga.
Elanike arv oli 2020. aasta rahvaloenduse järgi 67 105. Aastal 2010 oli elanikke 71 870 ja 2000. aastal 73 938.
Aroostooki maakond on ajalooliselt tuntud kartulikasvatus piirkonnana.
Ajalugu.
Aroostooki maakond moodustati 1. mail 1839. aastal Penobscoti ja Washingtoni maakonna osadest. Maakonna nimi tähendab indiaani keeles "ilus jõgi".
Cumberlandi maakond (Maine)

Cumberlandi maakond ("Cumberland County") on maakond USA-s Maine'i osariigis. Geograafilised koordinaadid on 43°81' N, 70°33' W.
Maakonna halduskeskus ja suurim linn on Portland.
Maakonna pindala on 3152 km², millest 988 km² moodustab veepindala.
Elanike arv oli 2010. aasta rahvaloenduse järgi 281 674. Aastal 2000 oli elanike arv 265 612.
Cumberlandi maakond on elanike arvult Maine'i suurim maakond.
Ajalugu.
Cumberlandi maakond moodustati 1. novembril 1760. aastal Yorkshire'i maakonna osast.
Cumberlandi maakond

Cumberlandi maakond on maakond mitmes Ameerika Ühendriikide osariigis:
Reis Kuule

"Reis Kuule" on 1902. aastal loodud prantsuse ulmeline tummfilm. Stsenaristid olid Georges Méliès ja tema vend Gaston, kes koos filmi ka lavastasid.
Filmis on kasutatud motiive kahest sel ajal populaarsest teosest: Jules Verne'i "Maalt Kuule" ("De la Terre à la Lune") ja H. G. Wellsi "Esimesed inimesed Kuul" ("The First Men in the Moon").
Filmile on omane ülevoolav teatraalne stiil, mille poolest Georges Méliès' filmid kuulsaks said. Méliès mängib filmis ise pearolli professor Barbenfouillis'na. Filmi on peetud üheks esimeseks ulmefilmiks ja 20. sajandi üheks parimaks filmiks. Nädalalehe The Village Voice 100 parima filmi loendis on film 84. kohal.
Filmi versioonid.
Filmi turustati nii must-valges versioonis kui ka käsitsi värvituna. Ameerikasse jõudis film piraatkoopiana. Filmi käsitsi värvitud versiooni restaureeritud koopia esilinastus 2011. aasta 11. mail Cannes'i filmifestivalil.
Anne Arundeli maakond

Anne Arundeli maakond ("Anne Arundel County") on maakond USA-s Marylandi osariigis. Geograafilised koordinaadid on 39°0' N, 76°6' W.
Maakonna halduskeskus on Annapolis, mis on ühtlasi Marylandi osariigi pealinn. See on ainus "city"-staatusega linn maakonnas (2020. aasta seisuga elas seal 40 812 inimest). Maakonna teine linn on "town" Highland Beach (118 elanikku). Suurem osa asulatest on kohaliku võimuorganita rahvaloendusel arvestatavad asulad ("census-designated place"). Elanike arvult on neist suurim Glen Burnie (72,891 elanikku).
Maakonna pindala on 1520 km², millest 450 km² moodustab veepindala. Maakond asub Chesapeake'i lahe läänerannikul. Maakond piirneb põhjas Baltimore'i linnaga.
Elanike arv oli 2020. aasta rahvaloenduse järgi 588 261. Aastal 2010 oli elanikke 537 656 ja 2000. aastal 489 656. 2020. aasta seisuga moodustasid maakonna elanikkonnast valged 62,5% ja mustanahalised 17,4%.
Ajalugu.
Anne Arundeli maakond moodustati 1650. aastal. Maakond on saanud nime Marylandi koloonia rajaja Cecil Calverti abikaasa Anne Arundelli järgi.
Wicomico maakond

Wicomico maakond ("Wicomico County") on maakond USA-s Marylandi osariigi kaguosas. Geograafilised koordinaadid on 38°37' N, 75°63' W.
Maakonna halduskeskus on Salisbury.
Maakonna pindala on 1035 km², millest 59 km² moodustab veepindala.
Elanike arv oli 2010. aasta rahvaloenduse järgi 98 733. Aastal 2000 oli elanike arv 84 644.
Ajalugu.
Wicomico maakond moodustati 1867. aastal Somerseti ja Worcesteri maakonna osadest. Maakond on saanud nime Wicomico jõe järgi. Sõna "wicko mekee" tähendab algonkini keeles "koht, kus majad on ehitatud".
Naerugaas (film 1907)

"Naerugaas" on 1907. aastal Edwin S. Porteri loodud ameerika komöödia-tummfilm.
Patsiendile manustatakse hambaarsti vastuvõtul naerugaasi ning teel koju nakatab Mandy Brown (Bertha Regustus) metroos naeruga kõik kaasreisijad.
Naerugaas (film 1915)

"Naerugaas" on 1915. aastal loodud ameerika komöödia-tummfilm.
Naerugaas (film 1920)

"Naerugaas" on 1920. aastal Tom Buckinghami loodud ameerika komöödia-tummfilm.
Naerugaas (täpsustus)

Naerugaas ehk dilämmastikoksiid on keemiline aine.
"Naerugaas" on mitme 20. sajandi alul valminud tummfilmi pealkiri. Tegevus algab tavaliselt patsiendi külastusest hambaravikabinetti ning jätkub naerugaasi manustamise tagajärgede kirjeldamisega. Tuntuim on Charlie Chaplini 1914. aastal loodud versioon.
Naerugaas (film 1924)

"Naerugaas" on 1924. aastal Gilbert Pratti loodud ameerika komöödia-tummfilm.
Teadvuseteadus

Teadvuseteadus (inglise keeles "Science of Consciousness") on interdistsiplinaarne teadusvaldkond, mis uurib teadvust filosoofia-, neuroteaduse ja meditsiinivaldkonna teaduslike meetoditega.
Ajalugu.
1980. aastatel hakati neurofüsioloogia nüüdisaegseid meetodeid appi võttes siduma kognitiivpsühholoogiat teadvuseuuringutega, seostades neid eksperimentaalses kognitiivpsühholoogias uuritavate tunnetusprotsesside fenomenidega, nagu maskeerimine, selektiivne tähelepanu, keeleline mõtlemine jms. Sellealaseid töid sooritasid Talis Bachmann (avaldas vastavad teadusartiklid 1984, 1989), Bernard J. Baars (1988), Francis Crick (1984) ja teised. Järgmisel aastakümnendil toimus teadvuse eksperimentaalteaduslik uurimise tormiline areng, seejuures sai määravaks tunnusjooneks teadvuse teaduslike uuringute interdistsiplinaarsus.
Interdistiplinaarsus.
Teadvuseuurijaiks said paljude erinevate erialade esindajad – psühholoogid, neurofüsioloogid, neurobioloogid, psühhofüsioloogid, filosoofid, füüsikud, antropoloogid, lingvistid, geneetikud, matemaatikud, informatsiooniteoreetikud, tehisintellekti spetsialistid. 
Kõige olulisemad uurimistööd teadvuseteaduses on teinud just interdistsiplinaarsed meeskonnad ja uurijad. 
Kombineeritud metoodika.
Eksperimendid, käitumuslikud ülesanded ja fenomenid, mille abil teadvustamist ja teadvuseseisundeid uuriti, tulid valdavalt psühholoogiast. Meetodid, mille abil uuriti, mida teeb aju teadvustamist eeldavate protsesside ja seisundite ajal, tulid neuroteadusest ja moodsatest ajuprotsesside kuvamise tehnoloogiatest. Kontseptuaalses analüüsis ja diskussioonides andsid tooni filosoofid ja teadusmetodoloogid.
Teadvuseteadus on eksperimentaalne. Teooriate ja mudelite aluseks peavad olema empiirilised uurimused, milles saadud faktid kas kinnitavad teooriat või falsifitseerivad selle. 
Teadvuseteaduse väljakujunemine.
Aastal 2009 ilmunud raamatu "Tähelepanu ja teadvus" autorid Jaan Aru ja Talis Bachmann määratlevad teadvuseteaduse tekkimist järgmiselt: "aastatuhandevahetuse eel oli tekkinud uus teadusvaldkond – teadvuse teaduslik uurimine interdistsiplinaarse teadlaskonna poolt, keda ühendab üks ja sama uurimisobjekt (teadvus)" ning toovad ära tõendused selle kohta:
9. aastatuhat eKr

9. aastatuhat eKr ehk üheksas aastatuhat eKr on ajavahemik, mis algas 1. jaanuaril 9000 eKr ja lõppes 31. detsembril 8001 eKr.
Sündmused Eestis.
Eestis ja naaberaladel oli levinud Kunda kultuur, millest on leidusid Kunda Lammasmäe leiukohast.
10. aastatuhat eKr

10. aastatuhat eKr ehk kümnes aastatuhat eKr on ajavahemik, mis algas 1. jaanuaril 10000 eKr ja lõppes 31. detsembril 9001 eKr.
8. aastatuhat eKr

8. aastatuhat eKr ehk kaheksas aastatuhat eKr on ajavahemik, mis algas 1. jaanuaril 8000 eKr ja lõppes 31. detsembril 7001 eKr.
6. aastatuhat eKr

6. aastatuhat eKr ehk kuues aastatuhat eKr on ajavahemik, mis algas 1. jaanuaril 6000 eKr ja lõppes 31. detsembril 5001 eKr.
5. aastatuhat eKr

5. aastatuhat eKr ehk viies aastatuhat eKr on ajavahemik, mis algas 1. jaanuaril 5000 eKr ja lõppes 31. detsembril 4001 eKr.
4. aastatuhat eKr

4. aastatuhat eKr ehk neljas aastatuhat eKr on ajavahemik, mis algas 1. jaanuaril 4000 eKr ja lõppes 31. detsembril 3001 eKr.
Ülestõusmine (film)

"Ülestõusmine" on D.W. Griffithi poolt 1920. aastal Lev Tolstoi samanimelise romaani ("Воскресение") ainetel loodud ameerika tummfilm. 
Osatäitjateks olid teiste seas Arthur V. Johnson, Florence Lawrence, Marion Leonard, Owen Moore, Mack Sennett ja D. W. Griffithi esimene abikaasa, Linda Arvidson.
X!NK

X!NK on Belgia "pop punk"'i ansambel. 
Ansamblisse kuulub kaks paari vendi: Jonas (sündinud 1989) ja Niels (1992) Meukens ning Thomas (1991) ja Philip (1993) Valkiers.
Ansambel tegutseb alates 2001. aastast.
2003. aasta Laste Eurovisiooni lauluvõistlusel saadi 6. koht.
Neil on ilmunud kaks albumit: "X!NK" 2004. aastal ja "Vergif" 2005. aastal.
Queen Anne'i maakond

Queen Anne'i maakond ("Queen Anne County") on maakond USA-s Marylandi osariigis. Geograafilised koordinaadid on 39°03' N, 76°08' W.
Maakonna halduskeskus on Centreville.
Maakonna pindala on 1320 km², millest 356 km² moodustab veepindala.
Elanike arv oli 2010. aasta rahvaloenduse järgi 47 798. Aastal 2000 oli elanike arv 40 563.
Ajalugu.
Queen Anne'i maakond moodustati 1706. aastal Talboti, Kenti ja Dorchesteri maakonna osadest. Maakond on saanud nime Inglismaa kuninganna Anne'i järgi.
X'-teooria

X'-teooria [iks-prim-teooria] (inglise keeles "X-bar theory") ehk X'-süntaks on keeleteaduses Noam Chomsky (1970) esitatud ja Ray Jackendoffi (1977) edasiarendatud teooria süntaktiliste moodustajate seesmise struktuuri kohta. 
Teooria eesmärk on tuua välja loomulike keelte süntaksi ühisjooned generatiivse grammatika (transformatsioonilise grammatika) raamistikus ("presupposed framework"). 
X'-teooria järgi on kõigil loomulikel keeltel fraasikategooriate tasandil struktuursed sarnasused. Üks neist, X ehk X' (inglise keeles X-bar, eesti keeles [iks-prim]), ei avaldu keele süntaksi tavalises kirjelduses fraasistruktuurireeglite abil. 
Täht "X" tähistab suvalist sõnaliiki. Konkreetse lausungi analüüsimisel omistatakse sellele muutujale vastavad väärtused, näiteks "N" nimisõna puhul, "V" tegusõna puhul, "A" omadussõna puhul, "P" asesõna puhul. "XP" tähistab fraasi, mis on ekvivalentne X"-ga. 
X'-teooria tugineb kolmele süntaksireeglile. Allpool on need esitatud moodustusreeglitena ja analüüsipuuna. 
1. Fraas X koosneb fakultatiivsest määratlejast ja X'-st suvalises järjekorras: XP → (määratleja), X
2. Üht liiki X koosneb X-st ja adjunktist suvalises järjekorras: (X → X, adjunkt)
Mitte kõik XP-d ei sisalda X-i adjunktidega, sellepärast on see reegel fakultatiivne.
3. Teist liiki X koosneb X-ist ja suvalisest arvust komplementidest suvalises järjekorras: X → X, (komplement...)
Barnstable'i maakond

Barnstable'i maakond ("Barnstable County") on maakond USA-s Massachusettsi osariigis. Geograafilised koordinaadid on 41°72' N, 70°25' W.
Maakonna halduskeskus ja suurim linn on Barnstable.
Maakonna pindala on 3382 km², millest 2357 km² moodustab veepindala.
Elanike arv oli 2010. aasta rahvaloenduse järgi 216 902. Aastal 2000 oli elanike arv 222 230.
Ajalugu.
Barnstable'i maakond moodustati 1685. aastal.
Teadusasutusi.
Woods Hole'is asub riigi üks juhtivaid okeanograafiaorganisatsioone Woods Hole Oceanographic Institution.
X'Hal

X'Hal on George Péreze loodud tegelane DC Comicsi universumis. Ta esineb esimest korda sarjas "New Teen Titans", kd 1, nr 24 (oktoober 1982).
X'Hal oli planeedi Okaara valitsejanna Veega tähesüsteemis. Reptiilidest psiionid röövisid X'Hali ning tegid temaga brutaalseid meditsiinilisi katseid, mille tagajärjel ta algul suri ning seejärel muutus puhtast energiast koosnevaks olendiks. Ülivõimed omandanud X'Hal hävitas psiionid ja nende labori ning läks tagasi Okaarale, kus teda austatakse jumalannana.
Üks X'Hali kaksikutest poegadest sündis psiionite katsete tagajärjel eemaletõukava koletisena. Ta tutvustas rahumeelsetele okaaralastele sõjapidamist ning hiljem rajas Citadeli. Ta sulandus Citadeli arvutiga ning ründas planeeti Tamaran. Lahingu tagajärjel sai valitsev perekond surma. Okaaralased pagendasid X'Hali poja ning olid hiljem sunnitud ta tuhandete elude hinnaga vangistama.
X'Mas Chihuahua

"X'Mas Chihuahua" on Joey Yungi teine singel. See ilmus 15. detsembril 2004. 
Singel sisaldab DJ Bobo esitatud laulu "Chihuahua" kaverit.
X'Trapolis

X'Trapolis on ettevõttes Alstom konstrueeritud elektrirong. 
Sellised rongid on kasutusel Melbourne'is, Valparaísos, Pariisis, Saksamaal, Kopenhaagenis ja Lissabonis.
X'Trapolis 100

X'Trapolis 100 on elektrirongi X'Trapolis mudel, mis on kasutusel Austraalias Melbourne'is ja Tšiilis Valparaísos.
Melbourne'i telliti esimesed 58 rongi 2000. aastal. Uued rongid erinesid varasematest Melbourne'is kasutusel olevatest rongidest, neil olid nupuvajutusel avanevad uksed, lükanduksed vagunite vahel, üks pantograaf kolmevagunilise rongi kohta. Esimene X'Trapolis 100 alustas reisijate vedamist 27. detsembril 2002, sama tellimuse viimane rong 17. detsember 2004. Vaguniuksed avanevad nupuvajutusel ja sulguvad automaatselt umbes kahe minuti möödudes või kui juht need sulgeb. Rongi väliskülgedel on sihtkohta näitavad tablood. 2007. ja 2009. aastal telliti juurde veel kokku 38 kuuevagunilist rongi. 2011. aastal telliti juurde 42 rongi.
Valparaísos sõidab 27 kahevagunilist rongi, mis alustasid reisijate vedu 2005. aastal.
Xi'ani palee

Xi'ani palee on endine keisripalee Hiinas Xi'anis.
Selle laskis aastal 582 rajada Sui dünastia keiser Wendi oma uude pealinna Daxingi.
Suurel kivil palee territooriumil on alles Yang Guifei parema käe jäljend.
Tsüstiidid

Tsüstiidid ehk merikerad ("Cystoidea") on okasnahksete hõimkonda kuuluvate merelise eluviisiga väljasurnud loomade klass.
Morfoloogia.
Tsüstiidid olid väga erineva suuruse ning kujuga, nii perekonniti kui liigiti ja ka indiviiditi. Enamik merikerasid oli arvatavasti kas bilateraalsümmeetrilised ehk radiaalse kehakujuga.
Plaatidest rüüga kaetud keha oli neil kinnistunud lüliliste varrekestega otse merepõhja. Suuava asus neil plaatidest rüü pealmises osas.
Geokronoloogia.
Fossiilsete tsüstiitide geoloogiliseks vanuseks peetakse vanaaegkonda (kambriumist devonini), mil nad välja surid. 
Anatoomia ja füsioloogia.
Tsüstiitidel oli, sarnaselt paljude teiste okasnahksetega, keha läbiv vaskulaarsoonte võrgustik ehk hiljuse- ehk ambulakraalsüsteem, mis oli neil abiks liigutamisel aga ka väliskeskkonnaga suhtlemisel. Sooned aga koondusid sõlmekestesse ehk kottidesse, mis toimisid vedelikureservuaarina.
Neil oli välja arenenud algeline närvisüsteem. 
Tsüstiitidel toimis paljunemine suguliselt. Nende paljunemisorganid asusid keha sees paiknevas õõnsuses.
Süstemaatika.
Tsüstiidid jaotatakse mitmesse perekonda:
Naerugaas (film 1914)

"Naerugaas", tuntud ka kui "Busy Little Dentist", "Down and Out", "Laffing Gas", "The Dentist" ja "Tuning His Ivories", on Charlie Chaplini 1914. aastal loodud ameerika tummfilm.
11. aastatuhat eKr

11. aastatuhat eKr ehk üheteistkümnes aastatuhat eKr on ajavahemik, mis algas 1. jaanuaril 11000 eKr ja lõppes 31. detsembril 10001 eKr.
Reekviem (Mozart)

Reekviem (Requiem; K. 626) on Wolfgang Amadeus Mozarti viimane heliteos, reekviem. 
Mozart kirjutas Reekviemi Viinis 1791. aastal, kuid see jäi pooleli, kui helilooja 5. detsembril suri. Franz Xaver Süssmayr lõpetas Reekviemi 1792. aastal ning andis selle üle krahv Franz von Walseggile, kes oli selle tellinud oma naise surma-aastapäeva puhuks.
Mozarti originaalkäsikirjas oli lõpetatud ja orkestreeritud algusosa "Introitus", viimistletud mustandid Kyriest ja Sequentiast ja ofertoorium. Ei ole kindel, kui suurel määral toetus Süssmayr ülejäänud osade koostamisel Mozarti nüüdseks kadunud märkmetele, hiljem väitis ta Sanctust ja Agnus Deid olevat omaenda looming.
Reekviem on kirjutatud järgmisele esituskoosseisule: 2 altklarnetit in F, 2 fagotti, 2 trompetit in D, 3 trombooni (alt, tenor ja bass), timpanid, viiulid, vioola ja basso continuo, vokaalsolistid sopran, kontraalt, tenor ja bass ning neljahäälne segakoor.
Washtenaw' maakond

Washtenaw' maakond ("Washtenaw County") on maakond USA-s Michigani osariigis.
Maakonna halduskeskus ja suurim linn on Ann Arbor.
Maakonna pindala on 1870 km², millest 40 km² moodustab veepindala.
Elanike arv oli 2020. aasta rahvaloenduse järgi 372 258. Aastal 2010 oli elanikke 344 791 ja 2000. aastal 322 895.
Ajalugu.
Washtenaw' maakond moodustati 1822. aastal Oaklandi maakonna osast ja organiseeriti 1826. aastal. Maakond on saanud nime Grandi jõe odžibveikeelse nime "O-wash-ten-nong" ('kaugele voolav jõgi') järgi.
Kalamazoo maakond

Kalamazoo maakond ("Kalamazoo County") on maakond USA-s Michigani osariigis. Geograafilised koordinaadid on 42°24' N, 85°53' W.
Maakonna halduskeskus on Kalamazoo.
Maakonna pindala on 1503 km², millest 47 km² moodustab veepindala.
Elanike arv oli 2010. aasta rahvaloenduse järgi 250 331. Aastal 2000 oli elanike arv 238 603.
Ajalugu.
Kalamazoo maakond moodustati 7. mail 1830. aastal.
12. aastatuhat eKr

12. aastatuhat eKr ehk kaheteistkümnes aastatuhat eKr on ajavahemik, mis algas 1. jaanuaril 12000 eKr ja lõppes 31. detsembril 11001 eKr.
Hennepini maakond

Hennepini maakond ("Hennepin County") on maakond USA-s Minnesota osariigis. Geograafilised koordinaadid on 45°00' N, 93°47' W.
Maakonna halduskeskus ja suurim linn on Minneapolis.
Maakonna pindala on 1571 km², millest 129 km² moodustab veepindala.
Elanike arv oli 2010. aasta rahvaloenduse järgi 1 152 425. Aastal 2000 oli elanike arv 1 116 200.
Ajalugu.
Hennepini maakond moodustati 6. märtsil 1852. aastal Dakota maakonna osast. Maakond on saanud nime prantsuse maadeavastaja Louis Hennepini järgi.
Hindsi maakond

Hindsi maakond ("Hinds County") on maakond USA-s Mississippi osariigis. Geograafilised koordinaadid on 32°26' N, 90°44' W.
Maakonna halduskeskused on Jackson ja Raymond.
Maakonna pindala on 2272 km², millest 21 km² moodustab veepindala.
Elanike arv oli 2010. aasta rahvaloenduse järgi 245 285. Aastal 2000 oli elanike arv 250 800.
Ajalugu.
Hindsi maakond moodustati 1821. aastal. Maakond on saanud nime kindral Thomas Hindsi järgi.
Cole'i maakond

Cole'i maakond ("Cole County") on maakond USA-s Missouri osariigi keskosas. Geograafilised koordinaadid on 38°51' N, 92°28' W.
Maakonna halduskeskus on Jefferson City.
Maakonna pindala on 1034 km², millest 20 km² moodustab veepindala.
Elanike arv oli 2010. aasta rahvaloenduse järgi 75 990. Aastal 2000 oli elanike arv 71 397.
Ajalugu.
Cole'i maakond moodustati 16. novembril 1820. aastal Cooperi maakonna osast. Maakond on saanud nime kapten Stephen Cole'i järgi.
Rankini maakond

Rankini maakond ("Rankin County") on maakond USA-s Mississippi osariigis. Geograafilised koordinaadid on 32°26' N, 89°95' W.
Maakonna halduskeskus on Brandon ja suurim linn Pearl.
Maakonna pindala on 2088 km², millest 82 km² moodustab veepindala.
Elanike arv oli 2010. aasta rahvaloenduse järgi 141 617. Aastal 2000 oli elanikke 115 327.
Ajalugu.
Rankini maakond moodustati 4. veebruaril 1828 Hindsi maakonna osast. Maakond on saanud nime Mississippi poliitiku Christopher Rankini järgi.
Udrase räpp

"Udrase räpp" on räpplaul, mis loodi 1990. aastate algul ja mis kõlas peamiselt Raadio Tartu eetris. Laulu esitas Tartu räppar onu Raul. Laulust kujunes tolle aja hittlugu, mida telliti sageli Raadio Tartu soovisaadetes. Laulu sõnad räägivad Tarmo Udrasest, hüüdnimega Udrase Tarts, kelle sünnipäevaks lugu loodi. Hiljem tegi Erkki Kõlu laulust teise versiooni. "Udrase räpi" sõnad on säilinud luuletaja Margus Konnula (Contra) tänapäevafolkloorihuvi tõttu.
Jasperi maakond (Missouri)

Jasperi maakond ("Jasper County") on maakond USA-s Missouri osariigi edelaosas. Geograafilised koordinaadid on 37°20' N, 94°34' W.
Maakonna halduskeskus on Carthage ja suurim linn Joplin.
Maakonna pindala on 1661 km², millest 4 km² moodustab veepindala.
Elanike arv oli 2010. aasta rahvaloenduse järgi 117 404. Aastal 2000 oli elanike arv 104 686.
Ajalugu.
Jasperi maakond moodustati 2. jaanuaril 1841. aastal Missouri territooriumi osadest. Maakond on saanud nime Ameerika iseseisvussõja kangelase William Jasperi järgi.
Jasperi maakond

Jasperi maakond on maakond mitmes Ameerika Ühendriikide osariigis:
Newtoni maakond (Missouri)

Newtoni maakond ("Newton County") on maakond USA-s Missouri osariigi edelaosas. Geograafilised koordinaadid on 36°91' N, 94°33' W.
Maakonna halduskeskus ja suurim linn on Neosho.
Maakonna pindala on 1618 km², millest 1 km² moodustab veepindala.
Elanike arv oli 2010. aasta rahvaloenduse järgi 58 114. Aastal 2000 oli elanike arv 52 636.
Ajalugu.
Newtoni maakond moodustati 15. detsembril 1838. aastal Missouri territooriumi osadest. Maakond on saanud nime Ameerika iseseisvussõja kangelase John Newtoni järgi.
Newtoni maakond

Newtoni maakond on maakond mitmes Ameerika Ühendriikide osariigis:
Yellowstone'i maakond

Yellowstone'i maakond ("Yellowstone County") on maakond USA-s Montana osariigis. Geograafilised koordinaadid on 45°94' N, 108°27' W.
Maakonna halduskeskus ja suurim linn on Billings.
Maakonna pindala on 6861 km², millest 36 km² moodustab veepindala.
Elanike arv oli 2010. aasta rahvaloenduse järgi 147 972. Aastal 2000 oli elanike arv 129 352.
Yellowstone'i maakond on elanike arvult Montana suurim maakond.
Ajalugu.
Yellowstone'i maakond moodustati 26. veebruaril 1883. aastal. Maakond on saanud nime Yellowstone'i jõe järgi.
David Deida

David Deida (sündinud 18. märtsil 1958 Clevelandis) on USA vaimne õpetaja.
Cascade'i maakond

Cascade'i maakond ("Cascade County") on maakond USA-s Montana osariigis. Geograafilised koordinaadid on 47°31' N, 111°35' W.
Maakonna halduskeskus ja suurim linn on Great Falls.
Maakonna pindala on 7024 km², millest 36 km² moodustab veepindala.
Elanike arv oli 2010. aasta rahvaloenduse järgi 81 237. Aastal 2000 oli elanikke 80 357.
Ajalugu.
Cascade'i maakond moodustati 1887. aastal. Maakond on saanud nime prantsuskeelse sõna "cascade" järgi (tõlkes "kosk").
Lewis and Clarki maakond

Lewis and Clarki maakond ("Lewis and Clark County") on maakond USA-s Montana osariigis. Geograafilised koordinaadid on 47°11' N, 112°38' W.
Maakonna halduskeskus ja suurim linn on Helena.
Maakonna pindala on 9060 km², millest 96 km² moodustab veepindala.
Elanike arv oli 2010. aasta rahvaloenduse järgi 63 395. 2000. aastal oli seal 55 176 elanikku.
Ajalugu.
Lewis and Clarki maakond moodustati 1864. aastal Edgertoni maakonnana ning nimetati Lewis and Clarki maakonnaks kaks aastat hiljem.
Raketikaater

Raketikaater on väike kiirekäiguline sõjalaev (sõjandusotstarbeline kaater või nn kiirkaater), mille põhirelvastuseks on laev-laev tüüpi raketid. 
Kasutusala ja üldiseloomustus.
Raketikaatreid kasutatakse tavaliselt rannikulähedasel merel väikeste gruppidena kaitse- ja julgestusülesannete täitmisel. Tänu oma võrdlemisi madalale siluetile, mis raskendab varast avastamist radaritega või vaatluse teel, suurele tippkiirusele ja tugevale relvastusele, on raketikaater ohtlik vastane igale pealveelaevale. Samas on raketikaatrite valmistamine ja ülalpidamine suurtest rakette kandvatest sõjalaevadest (fregatt, hävitaja) odavam. Raketikaatrite autonoomsus on tagasihoidlik, piirdudes 1–2 nädalaga. Seepärast tagatakse raketikaatrite allüksusi pikematel sõitudel või operatsioonidel toetuslaevalt.
Tehniline kirjeldus.
Raketikaatri põhirelvastuseks on laev-laev raketid, mida võib olla pardal reeglina 2–8. Lisaks rakettidele on tavaliselt lähienesekaitserelvadeks kahurid või kuulipildujad. Tulejuhtimiseks on raketikaatril radarisüsteem. Raketikaatrid võivad olla võimelised veeskama meremiine või heitma süvaveepomme. Samuti võib neil olla hüdrofon allveelaevade otsimiseks. Raketikaatril on võimsad peamasinad ja 2–4 sõukruvi, mis annavad tippkiiruseks 35–45 sõlme. Ökonoomne käik on samas ~ 15 sõlme ringis. Meeskonna suurus sõltub peamiselt relvastuse arvukusest ja on tavaliselt 25–40.
Ajalugu.
Raketikaatrite eelkäijaiks võib lugeda torpeedokaatreid, mis võeti laialt kasutusele juba 1. maailmasõja ajal. 
Torpeedorelvastuse tähtsuse vähenemisega ja koos rakettrelvastuse arenguga tõusis külma sõja ajal päevakorda raketikaatrite arendamine. Esimene seeriatootmisse läinud raketikaater oli 1959. aastal Nõukogude Liidus torpeedokaatri baasil valmistatud 183-R Komar klassi raketikaater. See oli ka esimene lahingus osalenud ja raketiga vastase laeva uputanud raketikaater. 
Tänapäeval on raketikaatrid paljude riikide relvastuses. Oluliseks on peetud nende õhukaitse- ja muu enesekaitsevõime tõstmist. Investeeritud on laevakerede radarinähtamatutesse tehnoloogiatesse, mis teevad uued kaatrid väga kalliks, kuid mitte kallimaks, kui samu tehnoloogiaid kasutades ehitatud suured sõjalaevad. 
Valmistatud on ka kaatreid, millel on korraga nii torpeedo- kui raketivõime, kuid neid loetakse pigem raketikaatriteks.
Phillipsi maakond (Montana)

Phillipsi maakond ("Phillips County") on maakond USA-s Montana osariigis. Geograafilised koordinaadid on 48°26' N, 107°92' W.
Maakonna halduskeskus ja suurim linn on Malta.
Maakonna pindala on 13 499 km², millest 189 km² moodustab veepindala.
Elanike arv oli 2010. aasta rahvaloenduse järgi 4253. Aastal 2000 oli elanike arv 4601.
Ajalugu.
Phillipsi maakond moodustati 1913. aastal. Maakond on saanud nime rantšopidaja ja osariigi senaatori Benjamin D. Phillipsi järgi.
Beaverheadi maakond

Beaverheadi maakond ("Beaverhead County") on maakond USA-s Montana osariigis. Geograafilised koordinaadid on 48°26' N, 107°92' W.
Maakonna halduskeskus ja suurim linn on Dillon.
Maakonna pindala on 14 431 km², millest 78 km² moodustab veepindala.
Elanike arv oli 2010. aasta rahvaloenduse järgi 9246. Aastal 2000 oli elanike arv 9202.
Beaverheadi maakond on pindalalt Montana suurim maakond.
Ajalugu.
Beaverheadi maakond moodustati 1864. aastal.
Deer Lodge'i maakond

Deer Lodge'i maakond ("Deer Lodge County") on maakond USA-s Montana osariigis. Geograafilised koordinaadid on 46°07' N, 112°59' W.
Maakonna halduskeskus ja suurim linn on Anaconda.
Maakonna pindala on 1919 km², millest 10 km² moodustab veepindala.
Elanike arv oli 2010. aasta rahvaloenduse järgi 9298. Aastal 2000 oli elanike arv 9417.
Ajalugu.
Deer Lodge'i maakond moodustati 1864. aastal.
Jeffersoni maakond (Montana)

Jeffersoni maakond ("Jefferson County") on maakond USA-s Montana osariigis. Geograafilised koordinaadid on 46°18' N, 112°11' W.
Maakonna halduskeskus ja suurim linn on Boulder.
Maakonna pindala on 4297 km², millest 5 km² moodustab veepindala.
Elanike arv oli 2010. aasta rahvaloenduse järgi 11 406. Aastal 2000 oli elanike arv 10 019.
Ajalugu.
Jeffersoni maakond moodustati 1864. aastal.
Granite'i maakond

Granite'i maakond ("Granite County") on maakond USA-s Montana osariigis. Geograafilised koordinaadid on 46°42' N, 113°45' W.
Maakonna halduskeskus ja suurim linn on Philipsburg.
Maakonna pindala on 4488 km², millest 16 km² moodustab veepindala.
Elanike arv oli 2010. aasta rahvaloenduse järgi 3079. Aastal 2000 oli elanike arv 2830.
Ajalugu.
Granite'i maakond moodustati 1893. aastal.
Madisoni maakond (Montana)

Madisoni maakond ("Madison County") on maakond USA-s Montana osariigis. Geograafilised koordinaadid on 45°30' N, 111°92' W.
Maakonna halduskeskus on Virginia City ja suurim linn Ennis.
Maakonna pindala on 9332 km², millest 41 km² moodustab veepindala.
Elanike arv oli 2010. aasta rahvaloenduse järgi 7691. Aastal 2000 oli elanike arv 6851.
Ajalugu.
Madisoni maakond moodustati 1864. aastal.
Missoula maakond

Missoula maakond ("Madison County") on maakond USA-s Montana osariigis. Geograafilised koordinaadid on 47°04' N, 113°93' W.
Maakonna halduskeskus ja suurim linn on Missoula.
Maakonna pindala on 6781 km², millest 52 km² moodustab veepindala.
Elanike arv oli 2010. aasta rahvaloenduse järgi 109 299. Aastal 2000 oli elanike arv 95 802.
Ajalugu.
Missoula maakond moodustati 1864. aastal.
Gallatini maakond (Montana)

Gallatini maakond ("Gallatin County") on maakond USA-s Montana osariigis. Geograafilised koordinaadid on 45°56' N, 111°17' W.
Maakonna halduskeskus ja suurim linn on Bozeman.
Maakonna pindala on 6817 km², millest 67 km² moodustab veepindala.
Elanike arv oli 2010. aasta rahvaloenduse järgi 89 513. Aastal 2000 oli elanike arv 67 831.
Ajalugu.
Gallatini maakond moodustati 1864. aastal. Maakond on saanud nime USA riigikassa sekretäri Albert Gallatini järgi.
Gallatini maakond

Gallatini maakond on maakond mitmes Ameerika Ühendriikide osariigis:
Miinitraaler

Miinitraaler (ka "traaler") on veeteede, sadamate ja muu akvatooriumi meremiinidest puhastamiseks ja leitud meremiinide hävitamiseks valmistatud sõjalaev.
Tänapäeval on paljud miinitraalerid asendatud suuremate võimalustega miinijahtijatega, kuid on siiski efektiivsed miinisõja tingimustes.
Kirjeldus ja jagunemine.
Miinitraalerid on valmistatud võimalikult mittemagnetilistest materjalidest. Laevad on tavaliselt relvastatud lähi-enesekaitseks kergete kahurite ja kuulipildujatega. Sageli on neil meremiinide pealevõtmise ja veeskamise võime. Enamasti on miinitraalerid aeglasekäigulised ja vajavad suuremate sõjalaevade poolset julgestamist ning kaitset.
Miinitraalereid on võimalik klassifitseerida vastavalt otstarbele ja mõõtmetele (vene süsteemi näitel):
Miinide traalimine.
Miinide traalimine toimub tavaliselt kas vettelastava kontakttraaliga (kontaktmiinid), veetava akustilise või magnetilise traaliga (akustilised miinid ja magnetmiinid). Kontakttraaliga purustatakse kontaktmiini ankrutross ja miin kerkib veepinnale, misjärel on võimalik see hävitada. Magnetmiinide ja akustiliste miinide õhkimiseks simuleeritakse pukseeritava traali impulsiga vastavat välja. Miinidest puhastatud laevatee või läbipääs miinitõkkest märgistatakse poidega.
Andres Köster

Andres Köster (sündinud 23. detsembril 1975 Abulas) on eesti ooperilaulja (tenor).
Andres Köster on abielus ooperilaulja Juuli Lillega. Neil on poeg Julius ja tütar Judith.
Interneti kuulsuste hall

Interneti kuulsuste halli liikmesus on elutöö tunnustus väljapaistvate saavutuste eest Interneti arendamisel. Üksikisikuist liikmed valib igal aastal välja rahvusvaheline Interneti ühing (ISOC). 
Esimesed laureaadid kuulutati välja 2012. aastal. Nende seas olid Vint Cerf ("Interneti isa"), Tim Berners-Lee (World Wide Webi looja) ja Linus Torvalds (Linuxi kerneli looja). 2013. aastal oli valitute seas ka Jimmy Wales (Wikipedia asutaja).
Ülevaade.
Interneti kuulsuste hall asutati 2012. aastal, ISOCi 20. aastapäeval. Deklareeritud eesmärgiks on "avaldada avalikku tunnustust üleilmse Interneti arengusse ja edendamisse oluliselt panustanud silmapaistvate ja eriliste visonääride, eestvedajate ja suurkujude rühmale".
Nominente võib esitada igaüks. Lõpliku valiku teeb nimekaist onlain-teenuste pakkumise ala asjatundjaist koosnev konsultatiivnõukogu.
Ajalugu.
Esimesed kolmkümmend kolm kuulsuste halli vastuvõetut kuulutati välja Internetiühing Global INETi konverentsil Genfis 2012. aasta 23. aprillil. 
2013. aasta kolmkümmend kaks laureaati kuulutati välja 2013. aasta 26. juunil. Autasustamistseremoonia toimus 3. augustil Saksamaal Berliinis.
2014. aastal lisandus 14 inimest.
Laureaadid.
Kuulsuste halli liikmed jagunevad kolme rühma.
Siiri Tammeleht

Siiri Tammeleht (varem ka Siiri Koel; sündinud 9. aprillil 1983) on eesti ooperilaulja (sopran).
Ta lõpetas 2012. aastal EMTA bakalaureusekraadiga.
Koit Soasepp

Koit Soasepp (sündinud 19. novembril 1972) on eesti ooperilaulja (bass). 
Ta töötab alates 2010. aastast Soome Rahvusooperi koosseisulise solistina.
Ta on laulnud peale Soome Rahvusooperi ka Eesti ja Läti Rahvusooperis, Vanemuises, Berliini Koomilises Ooperis ja Savonlinna ooperifestivalil. 
Koit Soasepa repertuaaris on üle 40 ooperirolli, muuhulgas Suurinkvisiitor (Verdi "Don Carlos"), Fasolt (Wagneri "Reini kuld"), Ramfis (Verdi "Aida"), Sparafucile (Verdi "Rigoletto"), Sarastro (Mozarti "Võluflööt"), Komtuur (Mozarti "Don Giovanni"), Bartolo (Mozarti "Figaro pulm"), Gremin (Tšaikovski "Jevgeni Onegin"), Pimen (Mussorgski "Boriss Godunov"), Titurel (Wagneri "Parsifal"), Colline (Puccini "Boheem"), Timur (Puccini "Turandot"), Zuniga (Bizet' "Carmen"), Lavrenti (Reinvere "Puhastus"), Tiera (Sallineni "Kullervo"), Väike John (Linkola "Robin Hood"). 
Enne lauljakarjääri tegeles ta ettevõtlusega.
Tema poeg on tuntud Eesti räppar/muusikaartist Clicherik räpiduost "Clicherik &amp; Mäx".
Silver Bow' maakond

Silver Bow' maakond ("Silver Bow County") on maakond USA-s Montana osariigis. Geograafilised koordinaadid on 45°90' N, 112°66' W.
Maakonna halduskeskus ja suurim linn on Butte.
Maakonna pindala on 1862 km², millest 3 km² moodustab veepindala.
Elanike arv oli 2010. aasta rahvaloenduse järgi 34 200. Aastal 2000 oli elanike arv 34 606.
Ajalugu.
Silver Bowi maakond moodustati 1881. aastal. 1920. aastal elas maakonnas üle 60 000 inimese ja 1960. aastal oli osariigi rahvarohkeim maakond.
Flatheadi maakond

Flatheadi maakond ("Flathead County") on maakond USA-s Montana osariigis. Geograafilised koordinaadid on 48°29' N, 114°02' W.
Maakonna halduskeskus ja suurim linn on Kalispell.
Maakonna pindala on 13 613 km², millest 409 km² moodustab veepindala.
Elanike arv oli 2010. aasta rahvaloenduse järgi 90 928. Aastal 2000 oli elanike arv 74 471.
Ajalugu.
Flatheadi maakond moodustati 1893. aastal. 1920. aastal elas maakonnas üle 60 000 inimese ja 1960. aastal oli see osariigi rahvarohkeim maakond.